Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, apustu-establezimendu, joko-areto eta bingo-establezimenduetarako lizentziei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuak hurrengo Osoko Bilkuran ahoz erantzun dezan:

Parlamentuak mozio bat onetsi du, Foru Komunitatean apustu-etxeen, joko-aretoen eta bingoen establezimendu berriak irekitzeko baimenak emateko sei hilabeteko moratoria bat ezartzen duena. Gobernuak mozioa beteko duelako albistea ikusita, Podemos Ahal Dugun honako hau jakin nahi dugu:

Moratoria baino lehen erregistratutako lizentzietatik zenbat geraraziko dira eta zertan dira gainerakoak?

Iruñean, 2019ko urriaren 30ean

Foru parlamentaria: Mikel Buil García